ایران‌دا لورستان ایالتینین بوروجرد شهرین‌ده بیر آلیش وئریش مرکزین‌ده ۲ ایش یئری مجبوری حجاب قانونونو پوزدوغونا گؤره باغلانیلدی.
ایرانین رسمی خبر آژانسی ایرنایا دانیشان بوروجرد والی یاردیمچیسی امین گودرزی بو مؤوضوع ایله باغلی بیلگی وئردی.
گودرزی، "دیپلمات سنترده فعالیت گؤستره‌ن ایکی ایش یئری ایشچیلرینین حجاب قانونونا عمل ائتمه‌مه‌سی سببی ایله مؤهورلندی" دئدی.
سؤزوگئدن اویقولامانین شهر ساوچیلیغی طرفیندن آلینان قرارلا حیاتا گئچیریلدیگینی بیلدیره‌ن گودرزی، آلیش وئریش مرکزین‌ده‌کی ایش یئرلرینین مسئله ایله باغلی اؤنجه‌دن اویاریلدیغینی قید ائتدی.
ایرانین قوم ایالتین‌ده، ۲۵ دسامبردا "گئینمه قایدالارینا عمل اولونمادیغی" سببی ایله اونلارجا ماغازانین اولدوغو، ۷۰۰ نفرین ایشله‌دیگی بیر آلیش وئریش مرکزی مؤهورلنمیشدی.
قزوین شهرین‌ده ۲۰ دسامبردا "باش اؤزتولو اولمایان شخصلره خیدمت وئردیگینه گؤره"  ۵ ایش یئری باغلانمیشدی.
ایران‌دا بیر گنج قادینین پلیس نظارتینه آلیندیقدان سونرا حیاتینی ایتیرمه‌سی ایله اؤلکه یؤنه‌تیمینه قارشی اعتراضلار باشلامیشدی.
اؤلکه‌‌ده رژیم قارشیدی اعتراضلارا چئوریله‌ن گؤستریلرده یوزلرجه اینسان حیاتینی ایتیردی، ۱۰ مین‌دن چوخ اینسان گؤزآلتینا آلیندی.
